S-122/2014

Mál þetta, sem dómtekið var í dag, var höfðað með tveimur ákærum lögreglustjórans á höfuðborgarsvæðinu. Fyrri ákærðan er gefin út 4. febrúar síðastliðinn, á hendur ákærða, E-kk-þgf H-kk-þgf K-kk-þgf, kt. 000000-0000, Laufengi 96, Reykjavík,

„fyrir umferðar-, áfengis- og fíkniefnalagabrot í Reykjavík með því að hafa föstudaginn 11. október 2013 ekið bifreiðinni LI-772 sviptur ökuréttindum og undir áhrifum áfengis (í blóði mældist vínandamagn 1,94 ‰) vestur Laugaveg, um Klapparstíg og gegn stöðvunarskyldu á gatnamótum Klapparstígs og Skólavörðustíg uns aksturinn var stöðvaður og í sama skipti haft í vörslum sínum 1,65 g af amfetamíni.

Telst þetta varða við 2. mgr. 25. gr., 1. mgr., sbr. 3. mgr., 45. gr., og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997, og 3. gr. laga nr. 24/2007 og við 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og 5. mgr. 19. gr., sbr. 1. mgr. 27. gr. áfengislaga nr. 75/1998.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006, og jafnframt er þess krafist að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 23/2001, jafnframt að haldlagt áfengi (landi) verði gert upptækt samkvæmt c. lið 3. mgr. 28. gr. áfengislaga nr. 75/1998.“

Síðari ákæran er gefin út á hendur ákærða 28. maí síðastliðinn,

„fyrir hegningar- og umferðarlagabrot í Reykjavík með því að hafa í heimildarleysi og í blekkingarskyni sett skráningarnúmerið BE-893 á Hondu Civic bifreið sem bera átti skráningarnúmerið NG-534, og ekið á henni þannig á röngum skráningarnúmerum og sviptur ökurétti mánudaginn 21. apríl 2014 um Gnoðavog frá Skeiðarvogi uns aksturinn var stöðvaður.

Telst þetta varða við 1. mgr. 48. gr., 1. mgr. 63. gr., allt sbr. 1. mgr. 100. gr. umferðarlaga nr. 50/1987, sbr. 3. gr. laga nr. 24/2007 og 157. gr. almennra hegningarlaga nr. 1971940.

Þess er krafist að ákærði verði dæmdur til refsingar, til greiðslu alls sakarkostnaðar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunum og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem er réttilega færð til refsiákvæða í ákærunum.

Ákærði var síðast dæmdur í Hæstarétti 18. mars 2010 í 30 daga fangelsi og sviptur ökurétti ævilangt fyrir akstur undir áhrifum fíkniefna. Þar áður hafið hann verið dæmdur fyrir ölvunarakstur 17. nóvember 2005. Hér er því um að ræða ítrekun öðru sinni.

Refsing ákærða er hæfilega ákveðin 60 daga fangelsi.

Áréttuð er ævilöng svipting ökuréttar.

Þá verða efni og haldlagt áfengi (landi) gerð upptæk eins og krafist er og nánar greinir í dómsorði.

Ákærði er dæmdur til að greiða sakarkostnað eins og í dómsorði greinir.

D ó m s o r ð :

Ákærði, E-kk-nf H-kk-nf K-kk-nf, sæti fangelsi í 60 daga.

Áréttuð er ævilöng svipting ökuréttar.

Upptækt skal gert 1,65 g af amfetamíni og haldlagt áfengi (landi).

Ákærði greiði 21.467 krónur í sakarkostnað.

A-kk-nf Í-kk-nf